ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ভারতে করোনায় মৃত্যু হার বিশ্বে অন্যতম কম, মৃত্যু হার কমে ২ শতাংশের নীচে; সুস্থতার হার ক্রমশ ঊর্ধ্বমুখী, আজ এই হার প্রায় ৭২ শতাংশ; কোভিড নমুনা পরীক্ষা প্রায় ৩ কোটি
নয়াদিল্লি, ১৬ অগাস্ট, ২০২০
ভারতে কোভিড-১৯ এ মৃত্যু হার ক্রমাগত কমছে এবং এই হার বিশ্বে মৃত্যু হারের তুলনায় সর্বাপেক্ষা কম। আজ পর্যন্ত এই হার দাঁড়িয়েছে ১.৯৩ শতাংশে। কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলি নিরন্তর প্রয়াসের ফলেই করোনায় মৃত্যু হার ক্রমশ কমছে।
মার্কিন যুক্তরাষ্ট্রে ২৩ দিনে মৃত্যুর সংখ্যা ৫০ হাজার ছাড়িয়েছে, ব্রাজিলে মৃত্যুর এই সংখ্যা পৌঁছেছে ৯৫ দিনে এবং মেক্সিকো’তে ১৪১ দিন লেগেছে। ভারতে ৫০ হাজার মৃত্যু হার পৌঁছতে সময় লেগেছে ১৫৬ দিন।
হাসপাতালগুলিতে উপযুক্ত চিকিৎসা পরিষেবা, হোম আইসোলেশনে থাকা ব্যক্তিদের ওপর নজরদারি এবং দ্রুত চিকিৎসা পরিষেবা পৌঁছে দিতে সময়োপযোগী অ্যাম্বুলেন্স পরিষেবার ফলে কেন্দ্র ও রাজ্য/কেন্দ্রশাসিত অঞ্চলগুলি অগ্রাধিকার দিচ্ছে। আশা কর্মীরা হোম আইসোলেশনে থাকা ব্যক্তিদের শারীরিক অবস্থার ওপর নজর রাখছেন। এমনকি, কোভিড-১৯ আক্রান্ত রোগীদের চিকিৎসার কাজে যুক্ত চিকিৎসকদের দক্ষতা বাড়ানো হয়েছে। এই সমস্ত পদক্ষেপগুলি গ্রহণের ফলে ভারতে মৃত্যু হার বিশ্ব গড় হারের তুলনায় নীচে রাখা সম্ভব হয়েছে।
ভারতে সুস্থতার হার বেড়ে প্রায় ৭৫ শতাংশ হয়েছে। ব্যাপক হারে নমুনা পরীক্ষা, আক্রান্তদের খুঁজে বের করা এবং উপযুক্ত চিকিৎসা পরিষেবা প্রদানের ফলে সুস্থতার হার ক্রমশ বাড়ছে। গত ২৪ ঘন্টায় ৫৩ হাজার ৩২২ জন আরোগ্য লাভ করেছেন। এর ফলে, মোট সুস্থ হওয়া ব্যক্তির সংখ্যা ১৮ লক্ষ ৬২ হাজার ছাড়িয়েছে।
দেশে বর্তমানে নিশ্চিতভাবে করোনায় আক্রান্তের সংখ্যা ৬ লক্ষ ৭৭ হাজার ৪৪৪। এই সংখ্যা মোট আক্রান্তের সংখ্যার প্রায় ২৬.১৬ শতাংশ। গত ২৪ ঘন্টায় নিশ্চিতভাবে আক্রান্তের সংখ্যা আরও হ্রাস পেয়েছে। তবে, নিশ্চিত আক্রান্তরা প্রত্যেকেই চিকিৎসাধীন রয়েছেন।
দেশে গত ২৪ ঘন্টায় ৭ লক্ষ ৪৬ হাজার ৬০৮টি নমুনা পরীক্ষা হয়েছে। নমুনা পরীক্ষার সংখ্যার দিক থেকে ভারত প্রায় ৩ কোটির কাছাকাছি পৌঁছেছে। পরিসংখ্যান অনুযায়ী, এখনও পর্যন্ত নমুনা পরীক্ষার সংখ্যা ২ কোটি ৯৩ লক্ষ ৯ হাজার ৭০৩।
দেশে নমুনা পরীক্ষাগারের সংখ্যাও ক্রমশ বাড়ছে। ৯৬৯টি সরকারি এবং ৫০০টি বেসরকারি মিলিয়ে মোট নমুনা পরীক্ষাগারের সংখ্যা ১ হাজার ৪৬৯।
কোভিড-১৯ সংক্রান্ত প্রকৃত ও সর্বশেষ তথ্য সংক্রান্ত টেকনিক্যাল বিষয়, নীতি-নির্দেশিকা এবং পরামর্শের জন্য নিয়মিত https://www.mohfw.gov.in/ এবং @MoHFW_INDIA –এই ওয়েবসাইটে নজর রাখুন।
টেকনিক্যাল বিষয়ে জানার জন্য technicalquery.covid19[at]gov[dot]in, ncov2019[at]gov[dot]in এবং @CovidIndiaSeva - এখানে যোগাযোগ করা যেতে পারে।
কোভিড-১৯ সংক্রান্ত যে কোনও বিষয়ে জানার জন্য স্বাস্থ্য ও পরিবার কল্যাণ মন্ত্রকের হেল্পলাইন নম্বর : +91-11-23978046 or 1075  – এ যোগাযোগ করুন। কোভিড-১৯ সংক্রান্ত রাজ্য/কেন্দ্রশাসিত অঞ্চলগুলির হেল্পলাইন নম্বরের তালিকা নীচের লিঙ্কে দেওয়া রয়েছে - https://www.mohfw.gov.in/pdf/coronvavirushelplinenumber.pdf
(CG/BD/SB
কৃষিমন্ত্রক
দিল্লীতে অনুষ্ঠিত হতে চলেছে কৃষি পরিসংখ্যানের ওপর অষ্টম আন্তর্জাতিক সম্মেলন
নয়াদিল্লি, ১৫ নভেম্বর, ২০১৯
আগামী ১৮ নভেম্বর নতুন দিল্লীতে কৃষি পরিসংখ্যানের ওপর অষ্টম আন্তর্জাতিক সম্মেলনের আয়োজন করা হচ্ছে। দিল্লীতে কৃষি গবেষণা এবং শিক্ষা দপ্তরের সচিব ডঃ ত্রিলোচন মহাপাত্র জানিয়েছেন এই সম্মেলনের উদ্বোধন করবেন কেন্দ্রীয় কৃষি এবং কৃষি কল্যাণ মন্ত্রী শ্রী নরেন্দ্র সিং তোমার। তিনি বলেন, অনুষ্ঠানে প্রধান অতিথি হিসেবে উপস্হিত থাকবেন বিল গেটস্। কেন্দ্রীয় পরিসংখ্যান ও কর্মসূচি রূপায়ণ, কৃষি, কৃষি গবেষণা শিক্ষা দপ্তর, খাদ্য এবং কৃষি সংস্হা , এডিবি, বিশ্বব্যাঙ্ক, বিল অ্যান্ড মেলেন্ডা গেটস্ ফাউন্ডেশন যৌথভাবে এই সম্মেলনের আয়োজন করেছে। এ বছরের থিম হল ‘স্হায়ী উন্নয়নের লক্ষ অর্জনে কৃষি ক্ষেত্রে পরিবর্তনের জন্য পরিসংখ্যান’।
ডঃ মহাপাত্র জানান, এই প্রথম ভারতে এ ধরণের সম্মেলনের আয়োজন করা হচ্ছে। এই সম্মেলন থেকে যুব বিজ্ঞানী, পরিসংখ্যানবিদ এবং সিদ্ধান্তগ্রহণকারীরা দেশের কৃষি ক্ষেত্রে পরিসংখ্যান বিষয়ে যেমন বিভিন্ন তথ্য সংগ্রহ করতে পারবে তেমনই কৃষি ক্ষেত্রে অগ্রগতির জন্য অত্যাধুনিক প্রযুক্তি বিষয়ে তথ্য বিশ্লেষণ ও সিদ্ধান্তও গ্রহণ করতে পারবে। ৬০০রও বেশি প্রতিনিধি যোগ দেবেন এই আন্তর্জাতিক সম্মেলনে। যার মধ্যে ১০৮টি দেশের ২০০ জন প্রতিনিধি রয়েছেন। আগামী ২১ নভেম্বর পর্যন্ত চলবে এই সম্মেলন।
CG/SS/NS
(Visitor Counter : 110
রাষ্ট্রপতিরসচিবালয়
কানপুরে চৌধুরী হরমোহন সিং যাদবের জন্ম শতবার্ষিকী অনুষ্ঠানে রাষ্ট্রপতি
নয়াদিল্লি, ২৪ নভেম্বর, ২০২১
রাষ্ট্রপতি শ্রী রাম নাথ কোবিন্দ আজ কানপুরে চৌধুরী হরমোহন সিং যাদবের জন্ম শতবার্ষিকী অনুষ্ঠানে যোগ দেন।
এই উপলক্ষে রাষ্ট্রপতি বলেন, চৌধুরী হরমোহন সিং যাদবের জীবনাদর্শ আগামী প্রজন্মের কাছে অনুকরণীয়। তিনি সরলতা এবং জনসেবার ক্ষেত্রে প্রেরণার এক উজ্জ্বল দৃষ্টান্ত। সাধারণ মানুষের, বিশেষ করে প্রান্তিক ও কৃষক সমাজের জীবনে খুশি আনতে তিনি লড়াই চালিয়েছেন। গ্রামসভা থেকে রাজ্যসভা পর্যন্ত সর্বস্তরে কৃষি সম্পর্কে তাঁর দৃষ্টিভঙ্গীর কথা নীতি-প্রণেতারা গুরুত্বের সঙ্গে শুনেছেন।
রাষ্ট্রপতি আরও বলেন, হরমোহন সিংজীর বাড়ির দরজা সর্বদাই সকলের জন্য খোলা থাকতো। ১৯৮৪ সালে তিনি সাম্প্রদায়িক সম্প্রীতির ক্ষেত্রে এক উজ্জ্বল নিদর্শন রাখেন। সেই সময় তিনি উন্মত্ত ও ক্রুদ্ধ জনতার কবল থেকে বহু মানুষের জীবন রক্ষা করেন। তাঁর এই সাহসিকতা ও বীরত্বের জন্য ১৯৯১ সালে তাঁকে শৌর্যচক্র দিয়ে সম্মানিত করা হয়।
শিক্ষা-সচেতনতা বাড়াতে হরমোহন সিংজীর প্রচেষ্টায় বহু শিক্ষা প্রতিষ্ঠান গড়ে ওঠে। তিনি উপলব্ধি করেছিলেন যে, প্রতিটি পরিবার ও সমাজের সার্বিক অগ্রগতির ক্ষেত্রে শিক্ষার কোনও বিকল্প নেই। তাই, মানুষের জীবনযাপনের মানোন্নয়ন তথা দেশ ও সমাজের কল্যাণে শিক্ষাই সবচেয়ে বড় হাতিয়ার।
স্বাধীনতার ৭৫তম বার্ষিকী উপলক্ষে সারা দেশে আজাদি কা অমৃত মহোৎসব উদযাপিত হচ্ছে। আজাদি অমৃত মহোৎসবের এই সময়কালে আমরা স্বাধীনতা সংগ্রামের সেই সমস্ত স্বল্পখ্যাত সংগ্রামীদের স্মরন করবো, যাঁরা দেশের স্বার্থে প্রাণ উৎসর্গ করেছিলেন। এই উপলক্ষে রাষ্ট্রপতি আজিজান বাঈ, মৈনাবতী, জয়দেব কাহুর, শিব ভার্মা, বিজয় কুমার সিনহা ও ডঃ গয়া প্রসাদের মতো স্বাধীনতা সংগ্রামীদের স্মরণ করে বলেন, এদের সকলের অবদান ছাড়া ভারত স্বাধীনতা অর্জন করতে সক্ষম হ’ত না। তাই এটা আমাদের কর্তব্য যে, এরকম স্বাধীনতা সংগ্রামীদের মহান অবদানকে জনসমক্ষে তুলে ধরা।
রাষ্ট্রপতি বলেন, অতীতলব্ধ অভিজ্ঞতা দিয়ে একটি দেশের ভবিষ্যত দিশা স্থির হয় এবং তা সেই দেশের পরম্পরাকে সমৃদ্ধ করে। এক শক্তিশালী, সফল, উন্নত ও সমৃদ্ধ ভারত গঠনে আমরা সকলেই সক্রিয়ভাবে অংশগ্রহণ করবো। দেশের অগ্রগতির লক্ষ্যে আমাদের সকলকে এগিয়ে আসতে হবে।
CG/BD/SB
(Visitor Counter : 151
প্রধানমন্ত্রীরদপ্তর
প্রধানমন্ত্রী অ্যাসোচেমের প্রতিষ্ঠা সপ্তাহ উপলক্ষে ১৯শে ডিসেম্বর মূল ভাষণ দেবেন
নতুনদিল্লী, ১৭ ডিসেম্বর, ২০২০
প্রধানমন্ত্রী শ্রী নরেন্দ্র মোদী ভিডিও কনফারেন্সের মাধ্যমে ১৯শে ডিসেম্বর, সকাল ১০টা৩০মিনিটে অ্যাসোচেমের প্রতিষ্ঠা সপ্তাহে মূল ভাষণ দেবেন। প্রধানমন্ত্রী ওই অনুষ্ঠানে টাটা গোষ্ঠীকে ‘ অ্যাসোচেম এন্টারপ্রাইজ অফ দ্য সেঞ্চুরি অ্যাওয়ার্ড ‘ দেবেন। শ্রী রতন টাটা এই পুরস্কার, টাটা গোষ্ঠীর পক্ষ থেকে গ্রহণ করবেন।
অ্যাসোচেম সম্পর্কে
ভারতের সব অঞ্চলের চেম্বারগুলির সহায়তার জন্য ১৯২০ সালে অ্যাসোচেম প্রতিষ্ঠিত হয়। ভারতীয় শিল্প সংস্থাগুলির জন্য জ্ঞানের উৎস হিসেবে এই সংগঠন ভূমিকা পালন করে। চারশো শিল্প ও বাণিজ্য সংস্থা এবং সাড়ে চার লক্ষ সদস্য এই প্রতিষ্ঠানে রয়েছেন। “
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নয়াদিল্লী, ১৭ মে, ২০২২
দেশব্যাপী টিকাকরণ অভিযানের আওতায় এখনও পর্যন্ত ১৯১ কোটি ৪৮ লক্ষ টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা ১৬ হাজার ৪০০
সুস্পষ্টভাবে করোনায় আক্রান্তের হার ০.০৪ শতাংশ
জাতীয় স্তরে সুস্থতার হার ৯৮.৭৫ শতাংশ
দেশে গত ২৪ ঘণ্টায় সুস্থ হয়েছেন ২ হাজার ৪৬৭ জন, এরফলে মোট সুস্থতার সংখ্যা বেড়ে ৪ কোটি ২৫ লক্ষ ৮৪ হাজার ৭১০
দেশে গত ২৪ ঘণ্টায় নতুন করে আক্রান্তের সংখ্যা ১ হাজার ৫৬৯
দৈনিক ভিত্তিতে আক্রান্তের হার ০.৪৪ শতাংশ
সাপ্তাহিক ভিত্তিতে আক্রান্তের হার ০.৫৯ শতাংশ
এখনও পর্যন্ত নমুনা পরীক্ষা হয়েছে ৮৪ কোটি ৪৪ লক্ষ ; দেশে গত ২৪ ঘণ্টায় নমুনা পরীক্ষার সংখ্যা ৩ লক্ষ ৫৭ হাজার ৪৮৪
CG/SS/NS
(Visitor Counter : 85
আদিবাসীবিষয়কমন্ত্রক
সরকারি প্রকল্পগুলির মাধ্যমে আদিবাসী মানুষের ব্যাপক অন্তর্ভুক্তকরণে প্রচার
নয়াদিল্লি, ১০ জুন, ২০২১
কোভিড-১৯ জনিত চ্যালেঞ্জপূর্ণ সময়ে সারা দেশে আদিবাসী মানুষের স্বাস্থ্য নিরাপত্তা সহ জীবন-জীবিকা সচল রাখা ট্রাইফেড – এর কাছে সর্বোচ্চ অগ্রাধিকার পেয়ে এসেছে। আদিবাসী শ্রেণীর মানুষের কল্যাণ ও স্বচ্ছল জীবনযাপনে সক্রিয়ভাবে যুক্ত নোডাল এজেন্সি ট্রাইফেড নিরন্তর কাজ করে চলেছে। আদিবাসী মানুষের স্বাস্থ্য নিরাপত্তা ও স্বচ্ছলভাবে জীবনযাপনের বিষয়টিকে বিবেচনায় রেখে ট্রাইফেড আদিবাসী মানুষের ক্ষমতায়নে একগুচ্ছ কর্মসূচি রূপায়ণ করে আসছে। এই লক্ষ্যে বুধবার ট্রাইফেডের পক্ষ থেকে আদিবাসী মানুষের কল্যাণে গৃহীত বিভিন্ন প্রকল্প সম্পর্কে আরও সচেতন করে তুলতে এবং এই প্রকল্পগুলির রূপায়ণ ত্বরান্বিত করতে সাংসদদের জন্য একটি ওয়েবিনার আয়োজন করা হয়। এ ধরনের ওয়েবিনার আয়োজনের উদ্দেশ্য হ’ল আদিবাসী মানুষের সরকারি প্রকল্পগুলিতে ব্যাপক অন্তর্ভুক্তি এবং সময়সীমার মধ্যে ধার্য লক্ষ্য পূরণ করা। কেন্দ্রীয় ইস্পাত প্রতিমন্ত্রী শ্রী ফগ্গন সিং, প্রাক্তন আদিবাসী বিষয়ক মন্ত্রী শ্রী জুয়েল ওরাঁও সহ বিশ্বেশ্বর টুডু, ডঃ লেরহোফোজ সহ ৩০ জনেরও বেশি আদিবাসী সাংসদ এই ওয়েবিনারে যোগ দেন।
(এই ওয়েবিনারে গৌণ বনজ সামগ্রীর ন্যূনতম সহায়ক মূল্য ও বন ধন বিকাশ যোজনা সম্পর্কে বিশদ বিবরণ পেশ করা হয়। এছাড়াও, গত কয়েক বছরে গৌণ বনজ সামগ্রীর বিপণনের ক্ষেত্রে ন্যূনতম সহায়ক মূল্য ব্যবস্থায় যে পদক্ষেপ গ্রহণ করা হয়েছে সে সম্পর্কেও আলোচনা করা হয়। বক্তারা জানান, এই কর্মসূচিগুলি আদিবাসী অর্থনীতিতে কোটি কোটি টাকার আর্থিক সংস্থান করেছে।
বর্তমান মহামারীর সময়, বিশেষ করে এই কর্মসূচিগুলি সমাজের এই প্রান্তিক শ্রেণীর মানুষের কাছে আশীর্বাদ হয়ে উঠেছে। গত প্রায় দেড় বছরে বন ধন বিকাশ যোজনায় ব্যাপক অগ্রগতি হয়েছে। উত্তর-পূর্ব ভারতে বন ধন বিকাশ যোজনায় ৮০ শতাংশ পর্যন্ত অগ্রগতি হয়েছে। এমনকি, মহারাষ্ট্র, তামিলনাডু ও অন্ধ্রপ্রদেশ থেকেও ইতিবাচক পরিণাম মিলেছে। এই যোজনার আওতায় ৫০০টি ভিন্ন ধরনের সামগ্রীর মূল্য সংযুক্তকরণ হয়েছে এবং সেগুলি বিপণনের বন্দোবস্ত করা হয়েছে। এই সমস্ত সামগ্রীর মধ্যে রয়েছে – আমলা, আনারস, আদা, ফলের রস থেকে প্রস্তুত জ্যাম, জুস ও সস, আচার প্রভৃতি। এছাড়াও, আদিবাসী ক্লাস্টারগুলির উৎপাদিত ভিন্ন ভিন্ন ধরনের ২৫ হাজারেরও বেশি তাঁতবস্ত্র ও অন্যান্য হস্ত নির্মিত সামগ্রী বন ধন বিকাশ যোজনায় অন্তর্ভুক্ত করা হয়েছে। সারা দেশে ১৩৭টি আদিবাসী বিক্রয় কেন্দ্রের মাধ্যমে এবং tribesindia.com ওয়েবসাইটে বিপণনের ব্যবস্থা করা হয়েছে।
ট্রাইফেডের ম্যানেজিং ডায়রেক্টর শ্রী প্রবীর কৃষ্ণ আদিবাসীদের উৎপাদিত সামগ্রী ক্রয় ও তার ব্যবহার বৃদ্ধির পক্ষে জোরালো সওয়াল করেন। প্রধানমন্ত্রীর সবকা সাথ, সবকা বিকাশ – এর মন্ত্র অনুসরণ করে সারা দেশে ৫০ হাজার বন ধন বিকাশ কেন্দ্র গড়ে তোলা হচ্ছে।
CG/BD/SB
প্রধানমন্ত্রীরদপ্তর
সাহিবজাদা জোরাওয়ার সিং জী এবং সাহিবজাদা ফতেহ সিং জী-র আত্মবলিদান স্মরণে ২৬ ডিসেম্বর দিনটিকে 'বীর বাল দিবস' হিসেবে পালনের কথা ঘোষণা করেছেন প্রধানমন্ত্রী
নতুন দিল্লি, ৯ জানুয়ারি, ২০২২
প্রধানমন্ত্রী শ্রী নরেন্দ্র মোদী আজ শ্রী গুরু গোবিন্দ সিং জীর পবিত্র প্রকাশ পর্ব উপলক্ষে সাহিবজাদা জোরাওয়ার সিং জী ও সাহিবজাদা ফতেহ সিং জীর আত্মবলিদান স্মরণে রেখে এবছর থেকে ২৬ ডিসেম্বর দিনটিকে 'বীর বাল দিবস' হিসেবে পালনের কথা ঘোষণা করেছেন।
একগুচ্ছ ট্যুইটে প্রধানমন্ত্রী বলেছেন, "আজ শ্রী গুরু গোবিন্দ সিং জীর পবিত্র প্রকাশ পর্ব উপলক্ষে এবছর থেকেই ২৬ ডিসেম্বর দিনটিকে 'বীর বাল দিবস' হিসেবে পালনের কথা ঘোষণা করছি। সাহিবজাদাদের সাহসিকতা ও ন্যায়ের প্রতি সংকল্পে এঁদের প্রয়াসকে যথাযথ সম্মান জানাতেই 'বীর বাল দিবস' পালনের সিদ্ধান্ত হয়েছে।
'বীর বাল দিবস' সেই দিন পালিত হবে, যেদিন সাহিবজাদা জোরাওয়ার সিং জী এবং সাহিবজাদা ফতেহ সিং জীকে একটি দেওয়ালের মধ্যে জীবিত অবস্থায় আটকে দেওয়ার পর শাহাদাত বা অমরত্ব লাভ করেছিলেন। ধর্মের মহৎ নীতি থেকে বিচ্যুত না হয়েও মহান এই দুই সন্তান মৃত্যুকেই বেছে নিয়েছিলেন।
মাতা গুজরী, শ্রী গুরু গোবিন্দ সিং জী এবং চারজন সাহিবজাদার বীরত্ব ও আদর্শ লক্ষ লক্ষ মানুষকে এখনও প্রেরণা যোগায়। এঁরা কখনই অন্যায়ের কাছে মাথা নত করেননি। এঁরা সকলেই এক সম্প্রীতিপূর্ণ ও সামগ্রিক বিশ্বের কল্পনা করেছিলেন। তাই এখন সময় এসেছে আরও বেশি সংখ্যাক মানুষকে এঁদের সম্পর্কে অবহিত করার।"
CG/BD/AS/
(
রাষ্ট্রপতিরসচিবালয়
২০১৪, ২০১৫ এবং ২০১৬-র সাংস্কৃতিক সমন্বয় সংক্রান্ত পুরস্কার টেগোর অ্যাওয়ার্ড ফর কালচারাল হারমনি প্রদান করলেন রাষ্ট্রপতি
নয়াদিল্লি, ১৮ ফেব্রুয়ারি, ২০১৯
নতুন দিল্লীতে আজ এক অনুষ্ঠানে, রাষ্ট্রপতি শ্রী রামনাথ কোবিন্দ ২০১৪, ২০১৫ এবং ২০১৬-র সাংস্কৃতিক সমন্বয় সংক্রান্ত টেগোর অ্যাওয়ার্ড ফর কালচারাল হারমনি প্রদান করেন। ২০১৪-র জন্য এই পুরস্কার পান বিশিষ্ট মনিপুরী নৃত্য শিল্পী শ্রী রাজকুমার সিংহজিৎ সিং। ২০১৫-য় বাংলাদেশের সাংস্কৃতিক সংস্হা ছায়ানটকে ‘টেগোর অ্যাওয়ার্ড’-এ সম্মানিত করা হয়। ২০১৬র জন্য এই পুরস্কার দেওয়া হয় বিখ্যাত ভাস্কর শ্রী রাম ভানজী সুতারকে।
অনুষ্ঠানে রাষ্ট্রপতি বলেন, ভারতের সাংস্কৃতিক ঐতিহ্যের উদযাপনের একটি অঙ্গ এই পুরস্কার প্রদান সে সাহিত্যই হোক বা গান-বাজনা, শিল্পকলা হোক বা নাটক আবার ভাস্কর্য হোক বা হস্তশিল্প। আমাদের দেশের প্রত্যেক অঞ্চলেরই স্বতন্ত্র সাংস্কৃতিক পরিচয় রয়েছে। অথচ, মূলত এটি এমনই এক সংস্কৃতি যা বিভাজন করেনা বরং তা ভারতের প্রত্যেককে ঐক্যবদ্ধ করে রাখে এবং মানবতাকে রক্ষা করে।
পুরস্কার প্রাপকদের অবদান সম্পর্কে বলতে গিয়ে রাষ্ট্রপতি বলেন, মনিপুরী নৃত্যশৈলীর একজন বিশিষ্ট শিল্পী শ্রী রাজকুমার সিংহজিৎ সিং। তিনি কেবল মনিপুরী নৃত্যের মতো প্রাচীন শিল্পকলার সঙ্গে আধুনিকতার মেলবন্ধনই ঘটাননি, তিনি দেশের অন্যান্য প্রান্তের সঙ্গেও সেতুবন্ধন ঘটিয়েছেন এই নৃত্যশৈলীর মাধ্যমে। বাংলাদেশে রবীন্দ্রনাথ ঠাকুরের দর্শন ছড়িয়ে দিতে অগ্রণী ভূমিকা নিয়েছে ছায়ানটের মতো বিশিষ্ট সংস্হা। শ্রী কোবিন্দ আরও বলেন, শ্রী রাম ভানজী সুতার হলেন এমন এক পন্ডিত ভাস্কর যিনি এমন একটি শিল্পকলার সঙ্গে যুক্ত যার ভিত্তিতে রয়েছে বহু বছরের প্রাচীন ঐতিহ্য। বর্তমানে তিনি ‘স্ট্যাচু অফ ইউনিটি’ গড়ে তোলার জন্য সুপরিচিত।
অনুষ্ঠানে অন্যান্য গণ্যমান্য অতিথিদের মধ্যে উপস্হিত ছিলেন প্রধানমন্ত্রী শ্রী নরেন্দ্র মোদী এবং স্বাধীন দায়িত্বপ্রাপ্ত সংস্কৃতি প্রতিমন্ত্রী ডাঃ মহেশ শর্মা।
CG/SSS/NS
(Visitor Counter : 102
রেলমন্ত্রক
ভারতীয় রেলের সময়ানুবর্তিতা ২০১৮-১৯-এর তুলনায় ২০১৯-২০-তে বেড়েছে
নয়াদিল্লি, ২৩ অক্টোবর, ২০১৯
ট্রেন পরিষেবার ক্ষেত্রে ভারতীয় রেল সময়ানুবর্তিতা বজায় রাখতে নিরবচ্ছিন্নভাবে কাজ করে চলেছে। রেলের ধারাবাহিক এই প্রয়াসের ফলে সময়সূচি মেনে ট্রেন পরিষেবায় উন্নতি ঘটেছে। সময়ানুবর্তিতার ক্ষেত্রে ২০১৮-১৯-এর তুলনায় ২০১৯-২০-তে মেল/এক্সপ্রেস ট্রেন এবং প্যাসেঞ্জার ট্রেনগুলির পরিষেবা উন্নত হয়েছে। ২০১৯-২০ অর্থবর্ষের এপ্রিল-সেপ্টেম্বর সময়ে মেল/এক্সপ্রেস ট্রেনের চলাচলে সময়ানুবর্তিতা ২০১৮-১৯-এর ঐ একই সময়ের ৬৭.০৫ শতাংশ থেকে বেড়ে ৭৪.২১ শতাংশ হয়েছে। একইভাবে, প্যাসেঞ্জার ট্রেন পরিষেবায় সময়ানুবর্তিতা ২০১৮-১৯-এর ৬৬.৫৮ শতাংশ থেকে বেড়ে ২০১৯-২০-তে ৭০.৫৪ শতাংশে পৌঁছেছে।
ট্রেন চলাচলে সময়ানুবর্তিতা বজায় রাখতে রেল কর্তৃপক্ষ একাধিক পদক্ষেপ নিয়েছে। এই সমস্ত পদক্ষেপগুলির মধ্যে রয়েছে :
· ডিভিশনাল, জোনাল এবং রেল বোর্ডের পক্ষ থেকে কঠোর নজরদারি ব্যবস্থা গ্রহণ করা হয়েছে।
· সুপরিকল্পিত উপায়ে পরিকাঠামো ক্ষেত্রের বাধা-বিপত্তিগুলি দূর করা হচ্ছে।
· যাত্রা সূচনা থেকে গন্তব্য পর্যন্ত কিছু ট্রেনের পরিষেবায় ডিজেলচালিত ইঞ্জিনের ব্যবহার বাড়ানো হয়েছে। উদ্দেশ্য, যাত্রাপথের মাঝখানে ডিজেল ইঞ্জিনের পরিবর্তে ইলেক্ট্রিক ইঞ্জিনের ব্যবহার এড়ানো যায়।
· বর্তমানে চালু মেল ও এক্সপ্রেস ট্রেনের কামরাগুলিকে এলএইচবি  কামরায় পালটে ফেলা হচ্ছে।
· একই গতিসম্পন্ন ট্রেনগুলির ক্ষেত্রে যাত্রার সময়সূচি আরও যুক্তিসঙ্গত করে তোলা হচ্ছে।
· গুরুত্বপূর্ণ টার্মিনালগুলিতে ট্রেনগুলির থামার সময় হ্রাস করা হচ্ছে।
· ডেডিকেটেড ফ্রেইট করিডরের প্রথম পর্যায়ের সূচনা হতে চলেছে।
· সময় বাঁচাতে উচ্চ ক্ষমতাসম্পন্ন জলের পাম্প ব্যবহার করা হচ্ছে যাতে প্রয়োজনের ভিত্তিতে নির্দিষ্ট স্টেশন থেকেই প্রয়োজনীয় জল পাওয়া যায়।
· সময়ানুবর্তিতা মেনে ট্রেন চলাচল করছে কিনা সে সংক্রান্ত তথ্য নিয়মিত পর্যালোচনা করা হচ্ছে। গুরুত্ব দেওয়া হচ্ছে যাত্রা সূচনা এবং গন্তব্য স্টেশনে পৌঁছনোর পর সেখান থেকে সঠিক সময়ে ট্রেনের পুনরায় যাত্রা শুরু হচ্ছে কিনা তা খতিয়ে দেখা। এজন্য রেল কর্তৃপক্ষ ‘রেল দৃষ্টি’ নামে একটি ড্যাশবোর্ড তৈরি করেছে।
CG/BD/DM
(Visitor Counter : 47
ভারী শিল্প মন্ত্রক
রাষ্ট্রায়ত্ত্ব সংস্হার কাজকর্মের ফলাফল
নয়াদিল্লি, ১৮ নভেম্বর, ২০১৯
সংসদে ২০০৮-০৯ অর্থবর্ষ থেকে ২০১৭-১৮ অর্থবর্ষ পর্যন্ত বিগত ১০ বছরের রাষ্ট্রায়ত্ত্ব সংস্হাগুলির কার্যকলাপ সংক্রান্ত সমীক্ষা পেশ করা হয়েছে। এই সমীক্ষা অনুযায়ী, গত ১০ বছরে রাষ্ট্রায়ত্ত্ব সংস্হাগুলির মোট আর্থিক কার্যকলাপ বৃদ্ধি পেয়েছে।
ডিপার্টমেন্ট অফ পাবলিক এন্টারপ্রাইজের তথ্য অনুযায়ী, রাষ্ট্রায়ত্ত্ব সংস্হাগুলির সমীক্ষায় গত তিন বছরে মধ্যে কোল ইন্ডিয়া লিমিটেডের ২০১৬ সালে বাজারী মূলধন ছিল ১ লক্ষ ৮৪ হাজার ৪৩৮ টাকা। ২০১৭ সালে তা কমে দাঁড়ায় ১ লক্ষ ৮১ হাজার ৭৫৩ টাকায়। ২০১৮ সালে এই বাজারী মূলধনের পরিমাণ আরও হ্রাস পেয়ে হয়েছে ১ লক্ষ ৭৫ হাজার ৯৮০ টাকায়।
রাজ্যসভায় আজ এক লিখিত প্রশ্নের জবাবে এই তথ্য জানান কেন্দ্রীয় ভারী শিল্প ও গণ উদ্যোগ মন্ত্রী শ্রী প্রকাশ জাভড়েকর।
SSS/ SS /NS
(Visitor Counter : 22
রাষ্ট্রপতিরসচিবালয়
রাষ্ট্রপতি আজ সেনা হাসপাতালে ছানি অস্ত্রোপচার করিয়েছেন
নতুন দিল্লি, ২৪ সেপ্টেম্বর, ২০২১
রাষ্ট্রপতি শ্রী রাম নাথ কোবিন্দ আজ সকালে নতুন দিল্লির সেনা হাসপাতালে - তাঁর একটি চোখের ছানি অস্ত্রোপচার করিয়েছেন। তাঁর অস্ত্রোপচার সফল হয়েছে এবং তাঁকে হাসপাতাল থেকে ছেড়ে দেওয়া হয়েছে। সেনা হাসপাতালে রাষ্ট্রপতির অপর চোখের ছানি অস্ত্রোপচার করা হয়েছিল ২০২১-এর ১৯ আগস্ট।
CG/ SB
(Visitor Counter : 126
মানবসম্পদবিকাশমন্ত্রক
ডিজিটাল বিশ্ববিদ্যালয়
নয়াদিল্লি, ০৬ এপ্রিল, ২০২২
কেন্দ্র ২০২২-২৩ অর্থবর্ষের বাজেটে ডিজিটাল বিশ্ববিদ্যালয় গড়ে তোলার ঘোষণা করে। ছাত্রছাত্রীদের দুয়ারে আন্তর্জাতিক মানের শিক্ষা ব্যবস্থা পৌঁছে দেওয়াই এই বিশ্ববিদ্যালয়ের উদ্দেশ্য। বিভিন্ন ভারতীয় ভাষায় তথ্য যোগাযোগ প্রযুক্তির মাধ্যমে বিশ্ববিদ্যালয়ে পঠন-পাঠন হবে। হাব – স্পোক মডেল অনুসরণ করে তথ্য যোগাযোগ প্রযুক্তির বিশারদরা বিশ্ববিদ্যালয়ে পড়াশুনার কাজ চালাবেন। বিশ্ববিদ্যালয় মঞ্জুরি কমিশন, নিখিল ভারত কারিগরি শিক্ষা পরিষদ এবং অন্যান্য প্রতিষ্ঠানের সঙ্গে কেন্দ্রীয় উচ্চ শিক্ষা দপ্তর এ বিষয়ে আলাপ-আলোচনা চালাচ্ছে, যাতে ডিজিটাল বিশ্ববিদ্যালয়ের ক্লাস শীঘ্রই শুরু করা যাবে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন শিক্ষা প্রতিমন্ত্রী ডঃ রাজকুমার রঞ্জন সিং।
(CG/CB/SB
স্বাস্থ্যওপরিবারকল্যাণমন্ত্রক
জাতীয় নিয়ন্ত্রক সংস্থা ডিসিজিআই আপৎকালীন পরিস্থিতিতে স্পুটনিক-ভি টিকার সীমিত ব্যবহারে অনুমতি দিয়েছে
নয়াদিল্লি, ১৩ এপ্রিল, ২০২১
কেন্দ্রীয় সরকার কোভিড-১৯ এর বিরুদ্ধে লড়াইয়ে অগ্রণী ভূমিকা পালন করে আসছে। মারণ এই ভাইরাসের বিরুদ্ধে সরকার কন্টেনমেন্ট, নজরদারি, নমুনা পরীক্ষা, কোভিড আদর্শ আচরণ মেনে চলা এবং টিকাকরণের ওপর গুরুত্ব দিয়েছে। দেশে গত ১৬ জানুয়ারি থেকে টিকাকরণ অভিযান শুরু হয়েছে। জাতীয় নিয়ন্ত্রক সংস্থা ড্রাগস্ কন্ট্রোলার জেনারেল অফ ইন্ডিয়া  দুটি টিকার আপৎকালীন ব্যবহারে অনুমতি দিয়েছে। এই টিকা দুটি হ’ল – সেরাম ইন্সটিটিউট অফ ইন্ডিয়া’র ‘কোভিশিল্ড’ এবং ভারত বায়োটেক ইন্টারন্যাশনাল লিমিটেডের উৎপাদিত টিকা ‘কোভ্যাকসিন’। এছাড়াও, দেশে একাধিক টিকার ক্লিনিকাল ট্রায়াল চলছে।
মেসার্স ডঃ রেড্ডিস্ ল্যাবরেটরিজ লিমিটেড আপৎকালীন ব্যবহারে অনুমতি দেওয়ার জন্য রাশিয়ার সংস্থা গামালিয়া ইন্সটিটিউটের উদ্ভাবিত স্পুটনিক-ভি টিকার আমদানি ও তার বিপণনের সম্মতি চেয়ে আবেদন জানায়। রাশিয়ার এই টিকাটি বিশ্বের ৩০টি দেশে আপৎকালীন ব্যবহারে অনুমতি পেয়েছে। ডঃ রেড্ডিজ ল্যাবরেটরি রাশিয়ার স্বাস্থ্য মন্ত্রকের অধীন ন্যাশনাল রিসার্চ সেন্টার ফর এপিডেমিওলজি অ্যান্ড মাইক্রোবায়োলজি প্রতিষ্ঠানের কাছে স্পুটনিক-ভি টিকা ভারতে বিপণনের জন্য আমদানির আবেদন জানায়। এরপর, ডঃ রেড্ডিজ ল্যাবরেটরি সংস্থাকে রাশিয়ার এই টিকাটি দেশে দ্বিতীয়/তৃতীয় পর্যায়ে ক্লিনিকাল ট্রায়ালের অনুমতি দেওয়া হয়। সংস্থাটি দ্বিতীয় ও তৃতীয় পর্যায়ের ট্রায়ালের অন্তর্বর্তীকালীন তথ্য জমা করেছে। ক্লিনিকাল ট্রায়াল সংক্রান্ত তথ্য বিশেষজ্ঞ কমিটির সঙ্গে বিশ্লেষণ করে দেখা হচ্ছে। প্রাথমিকভাবে টিকার কার্যকরিতার বিষয়ে সন্তুষ্ট হয়ে বিশেষজ্ঞ কমিটি দেশে আপৎকালীন পরিস্থিতিতে স্পুটনিক-ভি টিকা সীমিত ব্যবহারে অনুমতি দিয়েছে। এই টিকা ১৮ বছর বয়সীদের ক্ষেত্রে কোভিড-১৯ প্রতিরোধে রোগ-প্রতিরোধক ক্ষমতা বাড়াতে সক্ষম। ০.৫ মিলিলিটার করে ২১ দিন অন্তর এই টিকাটির দুটি ডোজ মানবদেহে প্রয়োগ করা যেতে পারে। এমনকি, এই টিকাটি শূন্যের চেয়ে ১৮ ডিগ্রি কম তাপমাত্রায় সংরক্ষণ করতে হবে। বিশেষজ্ঞ কমিটির প্রস্তাব যথাযথভাবে বিবেচনা করার পর ড্রাগস্ কন্ট্রোল জেনারেল অফ ইন্ডিয়া কমিটির প্রস্তাব গ্রহণ করেছে। এই প্রেক্ষিতে ডঃ রেড্ডিজ ল্যাবরেটরি দেশে ব্যবহারের জন্য স্পুটনিক-ভি টিকা আমদানি করবে।
CG/BD/SB
(Visitor Counter : 390
রেলমন্ত্রক
শতাব্দীর সবচেয়ে বড় সমস্যার মুখোমুখি হয়েও ২০টি অক্সিজেন এক্সপ্রেস তাদের যাত্রা শেষ করেছে, ৭৬টি ট্যাঙ্কারে প্রায় ১,১২৫ মেট্রিকটন তরল চিকিৎসা অক্সিজেন সরবরাহ করা হয়েছে
নতুন দিল্লি, ০৩ মে, ২০২১
সকল বাঁধা অতিক্রম করে এবং নতুন সমাধানের পথ অনুসন্ধান করে ভারতীয় রেল সারা দেশে বিভিন্ন রাজ্যে তরল চিকিৎসা অক্সিজেন সরবরাহের কাজ চালিয়ে যাচ্ছে। এপর্যন্ত ভারতীয় রেল দেশের বিভিন্ন রাজ্যে ৭৬টি ট্যাঙ্কারে প্রায় ১,১২৫ মেট্রিকটন তরল চিকিৎসা অক্সিজেন সরবরাহ করেছে। ২০টি অক্সিজেন এক্সপ্রেস ইতিমধ্যে তাদের যাত্রা শেষ করেছে এবং আরও ৭টি অক্সিজেন এক্সপ্রেসের ২৭টি ট্যাঙ্কারে প্রায় ৪২২ মেট্রিকটন তরল চিকিৎসা অক্সিজেন নিয়ে যাওয়া হচ্ছে। অনুরোধকারী রাজ্যগুলিকে দ্রুত তরল চিকিৎসা অক্সিজেন সরবরাহের জন্য ভারতীয় রেল প্রয়াস চালিয়ে যাচ্ছে।
দুর্গাপুর থেকে ১২০ মেট্রিকটন তরল অক্সিজেন বহনকারী তৃতীয় অক্সিজেন এক্সপ্রেসটি আশা করা যাচ্ছে চৌঠা মে দিল্লিতে পৌঁছাবে।
অঙ্গুল থেকে ৬০.২৩ মেট্রিকটন তরল চিকিৎসা অক্সিজেন বহনকারী দ্বিতীয় অক্সিজেন এক্সপ্রেসটি তেলেঙ্গানায় পৌঁছবে।
ওড়িশার অঙ্গুল এবং রাউরকেল্লা থেকে ৭২ মেট্রিকটন তরল চিকিৎসা অক্সিজেন বহনকারী চতুর্থ ও পঞ্চম অক্সিজেন এক্সপ্রেস দুটি হরিয়ানায় পৌঁছবে। গুজরাটের হাপা থেকে ৮৫ টন তরল চিকিৎসা অক্সিজেন সহ আরও একটি অক্সিজেন এক্সপ্রেস জাতীয় রাজধানী অঞ্চলে সরবরাহের জন্য গুরগাঁওয়ে পৌঁছেছে।
মধ্যপ্রদেশ , উত্তরপ্রদেশ , তেলেঙ্গানা, হরিয়ানা এবং দিল্লিতে ৪২২.০৮ মেট্রিকটন তরল চিকিৎসা অক্সিজেন পৌঁছে দিতে ৭টি অক্সিজেন এক্সপ্রেস রওনা হয়েছে।
এপর্যন্ত ভারতীয় রেল ১,১২৫ মেট্রিকটন তরল অক্সিজেন সরবরাহ করেছে। এর মধ্যে মহারাষ্ট্রকে ১৭৪ মেট্রিকটন, উত্তরপ্রদেশকে ৪৩০.৫১ মেট্রিকটন, মধ্যপ্রদেশকে ১৫৬.৯৬ মেট্রিকটন, দিল্লিতে ১৯০ মেট্রিকটন, হরিয়ানাকে ১০৯.৭১ মেট্রিকটন এবং তেলেঙ্গানাকে ৬৩.৬ মেট্রিকটন তরল চিকিৎসা অক্সিজেন সরবরাহ করা হয়েছে।
SDG/SS/SKD/
(Visitor Counter : 161
উপ-রাষ্ট্রপতিরসচিবালয়
ভারতের স্বাধীনতা আন্দোলনে অখ্যাত বীরদের স্মরণ উপ-রাষ্ট্রপতির
নয়াদিল্লি, ১৫ আগস্ট, ২০২০
উপ-রাষ্ট্রপতি শ্রী এম ভেঙ্কাইয়া নাইডু আজ ৭৪তম স্বাধীনতা দিবস উপলক্ষে ভারতের স্বাধীনতা সংগ্রামে অখ্যাত বীরদের প্রতি শ্রদ্ধা নিবেদন করেছেন। এক ফেসবুক পোস্টে শ্রী নাইডু বলেছেন, আমাদের এই ধরনের বীরদের স্মরণ করা উচিৎ। তাঁদের অবদানকে কখনই ভুলে যাওয়া উচিৎ নয় বলেও মন্তব্য করেছেন তিনি। শ্রী নাইডু বলেছেন, এই সমস্ত বীরদের স্বীকৃতি দেওয়া প্রয়োজন। তাঁদের কৃতিত্ব শুধু নিজ নিজ অঞ্চলেই সীমাবদ্ধ করে রাখা উচিৎ নয়। ব্রিটিশদের বিরুদ্ধে লড়াইয়ে তাঁরা বীরত্বের সঙ্গে লড়াই চালিয়ে গেছেন।
তিনি বলেছেন, এই সমস্ত বীরদের কখনই আঞ্চলিক বীর হিসেবে বিবেচনা করা উচিৎ নয় বরং, তাঁদেরকে 'জাতীয় বীর' হিসেবে দেখা উচিৎ। তাঁদের সাহস ও ত্যাগ সম্পর্কে দেশের প্রতিটি নাগরিকের জানা উচিৎ বলেও মন্তব্য করেছেন তিনি। এই সমস্ত স্বাধীনতা সংগ্রামীদের কৃতজ্ঞ চিত্তে স্মরণ করা দরকার। দেশের অখণ্ডতা রক্ষায় নিজের জীবন উৎসর্গ করেছিলেন এই বীররা। উপ-রাষ্ট্রপতি বলেন, এই সমস্ত অখ্যাত বীরদের সম্পর্কে তরুণ প্রজন্মকে জানানো প্রয়োজন। এর জন্য সংশ্লিষ্ট রাজ্য সরকারগুলিকে সেইসব বীর স্বাধীনতা সংগ্রামীদের বীরত্ব ও ত্যাগের কাহিনী ইতিহাসের পাঠ্য পুস্তকে স্থান দেওয়ার জন্য আহ্বান জানিয়েছেন। তিনি বলেছেন, “তবেই আমরা তাঁদের প্রতি ন্যায়বিচার করব এবং তাঁদের স্বপ্নের ভারত গড়ে তুলতে পারবো।”
ফেসবুক পোস্টে শ্রী নাইডু মাতঙ্গিনী হাজরা, অরুণা আশরফ আলি, লক্ষ্মী সহগল, পার্বতী গিরি, বিরসা মুন্ডা, মাস্টারদা সূর্য সেন, বটুকেশ্বর দত্ত, অরবিন্দ ঘোষ-এর মতো একাধিক স্বাধীনতা সংগ্রামীদের অবদানের কথা স্মরণ করেছেন। তিনি উল্লেখ করেছেন যে, লকডাউনের সময় একাধিক বই পড়ে এই সকল মহান নেতাদের জীবন ও কর্ম সম্পর্কে জ্ঞান অর্জনের যথেষ্ট সময় পেয়েছিলেন তিনি। উপ-রাষ্ট্রপতি বলেছেন, ব্রিটিশ শাসনের ভিত কাঁপিয়ে দিতে এঁদের অবদান কখনই ভোলার নয়। তিনি আত্মবিশ্বাস ব্যক্ত করে ফেসবুক পোস্টে লিখেছেন যে, ভারত তার হৃত গৌরব আগামীদিনে ফিরে পাবে।
দেশের অগ্রগতির পথে বিগত পাঁচ বছরে ভারতে পরিকাঠামোগত উন্নয়ন, সামাজিক সুরক্ষার মতো বিষয়গুলিকেও তুলে ধরছেন তিনি। উপ-রাষ্ট্রপতি বলেছেন, এখন ভারতের কোন গ্রামই বিদ্যুৎহীন নয়। এমনকি, দেশকে উন্মুক্ত স্থানে শৌচকর্ম মুক্ত হিসেবে ঘোষণা করা হয়েছে। তিনি বলেছেন, প্রধানমন্ত্রী 'সঙ্কল্প সে সিদ্ধি'র জন্য যে আহ্বান জানিয়েছেন, ২০২২-২৩ সালের মধ্যে তা দেশে আমূল পরিবর্তন আনবে। ২০২২ সালে স্বাধীনতার ৭৫ বছর পূর্তিতে ভারতে কোন ব্যক্তি যাতে গৃহহীন না থাকেন সে বিষয়েও জোর দিয়েছেন তিনি। একইসঙ্গে, শিক্ষা, কর্মসংস্থান, স্বাস্থ্য পরিষেবা, পরিষ্কার খাবার ও পানীয় জলের সুবন্দোবস্ত করতে হবে বলেও তিনি জানিয়েছেন। ২০২২ সালের মধ্যে কৃষকদের আয় দ্বিগুণ করার প্রয়াস জানানোর আহ্বান জানিয়েছেন শ্রী নাইডু। তিনি বলেছেন, দারিদ্র্য দূরীকরণ, সামাজিক ও লিঙ্গ বৈষম্য দূর করা এবং দুর্নীতি প্রতিরোধে কাজ করতে হবে। একইসঙ্গে, সমাজের ভিন্নভাবে সক্ষম ও প্রবীণ নাগরিকদের যথাযথ সম্মান প্রদানও করতে হবে বলেও তিনি জানিয়েছেন। ২০২২ সালের মধ্যে প্রতিটি অর্থে ভারত আত্মনির্ভর হয়ে উঠবে বলে আশা প্রকাশ প্রকাশ করেছেন শ্রী নাইডু।
(CG/SS/DM
প্রধানমন্ত্রীরদপ্তর
ভারতের আসন্ন জি২০ সভাপতিত্বের জন্য লোগো ডিজাইন প্রতিযোগিতায় অংশগ্রহণের জন্য সাধারণ মানুষকে প্রধানমন্ত্রীর আহ্বান
নতুন দিল্লি, ০৭ মে, ২০২২
প্রধানমন্ত্রী শ্রী নরেন্দ্র মোদী ভারতের আসন্ন জি২০ সভাপতিত্বের জন্য লোগো ডিজাইন প্রতিযোগিতায় অংশগ্রহণ করতে সাধারণ মানুষেকে আহ্বান জানিয়েছেন।
বিদেশ মন্ত্রকের মুখপাত্রের ট্যুইটের জবাবে প্রধানমন্ত্রী ট্যুইট করে বলেছেন;
“এটি একটি বিশেষ প্রতিযোগিতা, যা আমাদের তরুণদের সৃজনশীলতা প্রস্ফুটিত করবে।
এই প্রতিযোগিতায় অংশ নিন!”
CG/SS/SKD/
(